6477 


04006580609950016 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 658 

6 Σεπτεμβρίου 1995 



ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Π.Δ. 96 

Οριοχάραξη αιγιαλού και παραλίας από εγκαταστάσεων 

«Τρανστεκόμ» μέχρι Μαρίνας Πύλου στο Ν. Μεσση¬ 
νίας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΜΕΣΣΗΝΙΑΣ 
Έχοντας υπόψη: 

1. Το Ν.Δ. 3200/1995 -Περί διοικητικής αποκεντρώ- 
σεως». 

2. Τις διατάξεις των Ν. 2218/1994, Ν. 2240/1994 και 
του άρθρου 13 του Ν. 2273/1994, σχετικές με αρμοδιό¬ 
τητες Περιφερειακής Διοίκησης και Νομαρχιακής Αυτο¬ 
διοίκησης. 

3. Τις διατάξεις του Α.Ν. 2344/1940 «Περί αιγιαλού και 
παραλίας». 

4. Τη διάταξη της παραγράφου 1 ταυ άρθρου 5 του Α.Ν. 
263/1968. 

5. Τη διάταξη της παραγράφου 5 του άρθρου 1 του Π.Δ. 
71/1984. 

6. Την από 22.11.1994 έκθεση της αρμόδιας επιτρο¬ 
πής καθορισμού ορίων αιγιαλού και παραλίας, συγκροτη- 
θείσα κατά τα οριζόμενα υπό του άρθρου 100 του Π.Δ. 
284/1988. 

7. Το από Σεπτεμβρίου 1994 τοπογραφικό διάγραμμα, 
κλίμακας 1:500, επτά (7) πινακίδων, που συνέταξε ο Το¬ 
πογράφος Μηχανικός Στυλιανός Κουγιούφας, ήλεγξε ο 
Πολιτικός Μηχανικός της Δ.Τ.Υ.Ν. Μεσσηνίας Σταύρος 
Καρτελιώτης και εθεώρησε ο Διευθυντής της αυτής Υπη¬ 
ρεσίας Παντελής Νέμπαρης κατά την 19.9.1994 και επί 
του οποίου η προαναφερθείσα επιτροπή καθορισμού, κα¬ 
θόρισε δια ερυθρός πολυγωνικής γραμμής τη γραμμή του 
αιγιαλού και δια κίτρινης πολυγωνικής γραμμής τη γραμμή 
παραλίας. 

8. Το Φ. 544 . 5 / 330 / 95 /Σ. 666 / 13 . 6 . 1995 /ΓΕΝ/Α 2 /ΐνβ 
δια του οποίου η αρμόδια Δ/νση του Γενικού Επιτελείου 
Ναυτικού συμφώνησε υπό τους όρους της παραγράφου 1 
του εν λόγω εγγράφου με την προταθείσα οριοχάραξη, 
αποφασίζουμε: 

Την επικύρωση της από 22.11.1994 έκθεση της επι¬ 
τροπής καθορισμού ορίων αιγιαλού και παραλίας, καθώς 
και το από Σεπτεμβρίου 1994 τοπογραφικό διάγραμμα 


του Τοπογράφου Μηχανικού Στυλιανού Κουγιοϋφα, κλί¬ 
μακας 1.500, επτά (7) συνολικώς πινακίδων, το οποίο 
ελέγθηκε και θεωρήθηκε αρμοδίωςαπότη Δ.Τ.Υ.Ν. Μεσ¬ 
σηνίας κατά την 19.9.1994 και δια των οποίων η επιτροπή 

καθόρισε με κόκκινη πολυγωνική γραμμή Κ-ι, Κ 2 , Κ 3 ,. 

Κ 4 4, τη γραμμή αιγιαλού με κίτρινη πολυγωνική 

γραμμή Π,, Π 2 , Π 3 .Π 4 4, Π 4 5, τη γραμμή παραλίας, στην 

παράκτια περιοχή Πύλου, από εγκαταστάσεων εργοστα¬ 
σίου «Τρανστεκόμ» μέχρι Μαρίνας Πύλου. 

Η παρούσα απόφαση, μετά της από 22.11.1994 εκθέ- 
σεως της επιτροπής και του συνοδεύοντος αυτής δια¬ 
γράμματος να δημοσιευθούν στο Φύλλο Εφημερίδος της 
Κυβερνήσεως, συμφώνως προς τα οριζόμενα υπό του άρ¬ 
θρου 13 του Ν. 1078/1980. 

Καλαμάτα, 21 Αυγούστου 1995 

Ο Περιφερειακός Διευθυντής 
ΚΩΣΤΑΣ ΣΤΑΦΥΛΑΣ 


ΕΚΘΕΣΗ ΕΠΙΤΡΟΠΗΣ 

Καθορισμού ορίων αιγιαλού - Παραλίας στην περιοχή Γιά- 
λοβας - Πύλου (από εγκαταστάσεων «ΤΡΑΝΣΤΕΚΟΜ» 
μέχρι Μαρίνας Πύλου. 

Η υπογεγραμμένη Επιτροπή, αρμόδια για τον καθορι¬ 
σμό ορίων αιγιαλού και παραλίας αποτελούμενη από τους: 

1. Ηλιόπουλο Γεώργιο, Προϊστάμενο της Κτηματικής 
Υπηρεσίας Ν. Μεσσηνίας. 

2. Μπίσπνα Απόστολο, Αντιπλοίαρχο Λ.Σ., Λιμενάρχη 
Πύλου. 

3. Βλάχο Γεώργιο, Τοπογράφο Μηχ/κό, της Κτηματικής 
Υπηρεσίας Ν. Μεσσηνίας, μετέβη την 22α Νοέμβρη 
1994, ημέρα της εβδομάδας Τρίτη στην περιοχή Γιάλοβας 
Πύλου προκειμένου να προβεί στην οριοχάραξη γραμμών 
αιγιαλού και παραλίας. 

Η επιτροπή αφού έλαβε υπ' όψη: 
α. Τις διατάξεις του Α.Ν. 2344/1940 περί αιγιαλού και 
παραλίας. 

β. Τις διατάξεις του άρθρου 74 του Π.Δ. 636/1977 
γ. Τις διατάξεις του άρθρου 100 του Π.Δ. 284/88. 
δ. Την κοινή Υπουργική απόφαση 0.208/181/1982. 
ε. Το από Σεπτεβρίου 1994 τοπογραφικό διάγραμμα 
επτά (7) πινακίδων κλίμακας 1: 500 που συνέταξε ο Τοπο¬ 
γράφος Μηχανικός Στυλιανός Κουγιούφας, ήλεγξε ο Πολι- 

τικός Μηχανικός τηςΔΤ.Υ.Ν. Μεσσηνίας Σταύρος Καρτε- 
λιώτης την 19.9.1994 και θεώρησε ο Δ/ντής της αυτής 
Υπηρεσίας Παντελής Νέμπαρης. 

στ. Την περί και παραλίας, διοικητική πρακτική και δικα¬ 
στική νομοθεσία. 

ζ. Τη διαμόρφωση της περιοχής και τη διάβρωσή της 
από τη θάλασσα. 

η. Τη σχηματισθεΐσα αντίληψη περί μεγίστων πλην συ¬ 
νήθων αναβάσεων των κυμάτων. 

θ. Την υπ’ αριθ. Ν 112/3.12.1993 απόφαση του Νο¬ 
μάρχη Μεσσηνίας, δια της οποίας συγκροτήθηκε η αρμό¬ 
δια επιτροπή οριοχάραξης. 
ι. Το γεγονός ότι η οριοχάραξη γίνεται για πρώτη φορά, 
ια. Το γεγονός ότι η υφισταμένη σήμερα από απόψεως 
οδικής κατάστασης δεν εξυπηρετεί την επικοινωνία της 
ξηράς με τη θάλασσα λόγω βλάστησης στο βόρειο τμήμα 
της υπό οριοχάραξη περιοχής λόγω αποκρημνότητας στο 
νότιο. 

Ακόμη και το γεγονός ότι λόγω του ότι η περιοχή αποτε¬ 
λεί χώρο διαβρεχόμενο από τη λιμεολεκάνη Πύλου με 
αποτέλεσμα το μικρά εύρος ζώνης αιγιαλού, καθορίζει: 

1. Με κόκκινη συνεχή πολυγωνική γραμμή Α1, Α2, Α3 


.... Α44, Α45 και γραμμή του αιγιαλού. Οι κορυφές Α1 και 
Α45 ταυτίζονται με κορυφές ήδη οριοχαραχθέντων αιγια- 
λών βορείως και νοτίως της υπό οριοχάραξη περιοχής, οι 
δε συντεταγμένες τους αναγράφονται στο διάγραμμα. 

2. Με κίτρινη συνεχή πολυγωνική γραμμή Π1, Π2, Π3 

.Π44, Π45 τη γραμμή παραλίας ως εξής: Η κορυφή Π1 

ταυτίζεται με την κορυφή της προϋπάρχουσας οριοχάρα- 
ξης προς βορρά. Από κορυφής Π1 έως και κορυφής Π25 
το εύρος παραλίας ορίζεται σε 10 μέτρα. 

Από κορυφής Π26 έως κορυφής Π44 σε 15 μέτρα λόγω 
εντονώτερης κλίσεως ενώ η οριογραμμή άγεται από του 
σημείου Π44 προς το σημείο Π45 το οποίο ταυτίζεται με 
την κορυφή παραλίας Π17 της ήδη γενομένης οριοχάρα- 
ξης Μαρίνας Πύλου. 

3. Η Επιτροπή επεφυλάχθη για τις υποδείξεις προς αυ¬ 
τήν στις οποίες θα προβεί το ΓΕΝ/Α2/ΐν όσον αφορά τον 
Παλαιό αιγιαλό. 

Πύλος, 22 Νοεμβρίου 1994 
Η Επιτροπή 

ΓΕΩΡΓΙΟΣ ΗΛΙΟΠΟΥΛΟΣ, ΑΠΟΣΤΟΛΟΣ ΜΠΙΣΤΙΝΑΣ, 
ΓΕΩΡΓΙΟΣ ΒΛΑΧΟΣ 

